Návrh ROZHODNUTIE RADY o pozícii, ktorá sa má v mene Európskej únie prijať v Spoločnom výbore EHP k zmene prílohy II (Technické predpisy, normy, skúšky a certifikácia) k Dohode o EHP (Nové potraviny) /* COM/2015/0167 final - 2015/0086 (NLE) */





DÔVODOVÁ SPRÁVA 1. KONTEXT NÁVRHU S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu II k Dohode o EHP tak, aby sa do Dohody o EHP začlenili nasledovné právne predpisy: 1. Nariadenie (ES) č. 258/97 Európskeho Parlamentu a Rady z 27. januára 1997 o nových potravinách a nových prídavných látkach[1]. 2. Nariadenie Komisie (ES) č. 1852/2001 z 8. decembra 1999, ktoré stanovuje podrobné pravidlá pre sprístupnenie informácií verejnosti a pre ochranu informácií v súlade s nariadením Európskeho parlamentu a Rady (ES) č. 258/97[2]. 3. Odporúčanie Komisie 97/618/ES z 29. júla 1997 o vedeckých aspektoch a predkladaní informácií nevyhnutných na podporu žiadostí na uvádzanie nových potravín a nových prídavných látok na trh a o príprave správ o prvotnom posudku podľa nariadenia Európskeho parlamentu a Rady (ES) č. 258/97[3]. 4. Článkom 38 nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[4] sa mení nariadenie (ES) č. 258/97; Strana EZVO EHP navrhuje predovšetkým upraviť článok 7 nariadenia (ES) č. 258/97. V navrhovanom znení sa uvádza, že po tom, ako Komisia prijme rozhodnutia o povolení v zmysle uvedeného článku, štáty EZVO súčasne a do 30 dní prijmú príslušné rozhodnutia. Príloha II k Dohode o EHP by sa preto mala zodpovedajúcim spôsobom zmeniť. 3. PRÁVNE PRVKY NÁVRHU Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam. Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti. 2015/0086 (NLE) Návrh ROZHODNUTIE RADY o pozícii, ktorá sa má v mene Európskej únie prijať v Spoločnom výbore EHP k zmene prílohy II (Technické predpisy, normy, skúšky a certifikácia) k Dohode o EHP (Nové potraviny) RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9, so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore[5], a najmä na jeho článok 1 ods. 3, so zreteľom na návrh Európskej komisie, keďže: (1) Dohoda o Európskom hospodárskom priestore[6] (ďalej len „Dohoda o EHP“) nadobudla platnosť 1. januára 1994. (2) Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha II k tejto dohode. (3) Príloha II k Dohode o EHP obsahuje osobitné ustanovenia a dojednania týkajúce sa technických predpisov, noriem, skúšok a certifikácie. (4) Nariadenie Európskeho parlamentu a Rady (ES) č. 258/97[7] sa má začleniť do dohody. (5) Nariadenie Komisie (ES) č. 1852/2001 z 20. septembra 2001[8] sa má začleniť do dohody. (6) Odporúčanie Komisie (ES) č. 97/618/ES z 29. júla 1997[9] sa má začleniť do dohody. (7) Článok 38 nariadenia Európskeho parlamentu a Rady (ES) č. 1829/2003[10] mení nariadenie (ES) č. 258/97 a má sa začleniť do dohody. (8) Príloha II k Dohode o EHP by sa preto mala zodpovedajúcim spôsobom zmeniť. (9) Pozícia Únie v Spoločnom výboru EHP by preto mala vychádzať z pripojeného návrhu rozhodnutia, PRIJALA TOTO ROZHODNUTIE: Článok 1 Pozícia, ktorá sa má prijať v mene Európskej únie v Spoločnom výbore EHP k navrhovanej zmene prílohy II (Technické predpisy, normy, skúšky a certifikácia) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu. Článok 2 Toto rozhodnutie nadobúda účinnosť dňom jeho prijatia. V Bruseli Za Radu predseda [1] Ú. v. ES L 43, 14.2.1997, s. 1. [2] Ú. v. ES L 253, 21.9.2001, s. 17. [3] Ú. v. ES L 253, 16.9.1997, s. 1. [4] Ú. v. EÚ L 268, 18.10.2003, s. 1. [5] Ú. v. ES L 305, 30.11.1994, s. 6. [6] Ú. v. ES L 1, 3.1.1994, s. 3. [7] Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1). [8] Nariadenie Komisie (ES) č. 1852/2001 z 20. septembra 2001, ktoré stanovuje podrobné pravidlá pre sprístupnenie informácií verejnosti a pre ochranu informácií v súlade s nariadením Európskeho parlamentu a Rady (ES) č. 258/97, Ú. v. ES L 253, 21.9.2001, s. 17. [9] Odporúčanie Komisie 97/618/ES z 29. júla 1997 o vedeckých aspektoch a predkladaní informácií nevyhnutných na podporu žiadostí na uvádzanie nových potravín a nových prídavných látok na trh a o príprave správ o prvotnom posudku podľa nariadenia Európskeho parlamentu a Rady (ES) č. 258/97, Ú. v. ES L 253, 16.9.1997, s. 1. [10] Nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách, Ú. v. EÚ L 268, 18.10.2003, s. 1. PRÍLOHA ROZHODNUTIE SPOLOČNÉHO VÝBORU EHP, ktorým sa mení príloha II (Technické predpisy, normy, skúšky a certifikácia) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98, keďže: (1) Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach[1] sa má začleniť do dohody. (2) Nariadenie Komisie (ES) č. 1852/2001 z 20. septembra 2001, ktoré stanovuje podrobné pravidlá pre sprístupnenie informácií verejnosti a pre ochranu informácií v súlade s nariadením Európskeho parlamentu a Rady (ES) č. 258/97[2], sa má začleniť do dohody. (3) Odporúčanie Komisie 97/618/ES z 29. júla 1997 o vedeckých aspektoch a predkladaní informácií nevyhnutných na podporu žiadostí na uvádzanie nových potravín a nových prídavných látok na trh a o príprave správ o prvotnom posudku podľa nariadenia Európskeho parlamentu a Rady (ES) č. 258/97[3] sa má začleniť do dohody. (4) Článok 38 nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[4] mení nariadenie (ES) č. 258/97 a má sa začleniť do dohody. (5) Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko. (6) Príloha II k Dohode o EHP by sa preto mala zodpovedajúcim spôsobom zmeniť, PRIJAL TOTO ROZHODNUTIE: Článok 1 Kapitola XII prílohy II k Dohode o EHP sa mení takto: 1. Za bod 97 [nariadenie Európskeho parlamentu a Rady (EÚ) č. 1169/2011] sa dopĺňa tento text: „98. 31997 R 0258: nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1), zmenené týmito právnymi predpismi: – 32003 R 1829: nariadenie Európskeho parlamentu a Rady (ES) č. 1829/2003 z 22. septembra 2003 (Ú. v. EÚ L 268, 18.10.2003, s. 1), – 32008 R 1332: nariadenie Európskeho parlamentu a Rady (ES) č. 1332/2008 zo 16. decembra 2008 (Ú. v. EÚ L 354, 31.12.2008, s. 7). Na účely tejto dohody sa ustanovenia daného nariadenia vykladajú s týmito úpravami: Článok 7 sa vykladá s touto úpravou: „Keď Komisia prijme povoľovacie rozhodnutie, štáty EZVO prijmú príslušné rozhodnutia súčasne a do 30 dní od prijatia rozhodnutia Spoločenstva. Spoločný výbor EHP je o uvedenom informovaný a pravidelne uverejňuje zoznam takýchto rozhodnutí v dodatku EHP k úradnému vestníku. V prípade akýchkoľvek rozporov medzi zmluvnými stranami, pokiaľ ide o výklad týchto ustanovení, uplatňuje sa mutatis mutandis časť VII dohody.“ 99. 32001 R 1852: nariadenie Komisie (ES) č. 1852/2001 z 20. septembra 2001, ktoré stanovuje podrobné pravidlá pre sprístupnenie informácií verejnosti a pre ochranu informácií v súlade s nariadením Európskeho parlamentu a Rady (ES) č. 258/97 (Ú. v. ES L 253, 21.9.2001, s. 17).“ 2. Pod nadpisom AKTY, KTORÉ MUSIA ŠTÁTY EZVO A DOZORNÝ ÚRAD EZVO NÁLEŽITE ZOHĽADŇOVAŤ sa za bod 16 (odporúčanie Komisie 2013/647/EÚ) pridáva tento bod: „17. 31997 H 0618: odporúčanie Komisie 97/618/ES z 29. júla 1997 o vedeckých aspektoch a predkladaní informácií nevyhnutných na podporu žiadostí na uvádzanie nových potravín a nových prídavných látok na trh a o príprave správ o prvotnom posudku podľa nariadenia Európskeho parlamentu a Rady (ES) č. 258/97 (Ú. v. ES L 253, 16.9.1997, s. 1).“ Článok 2 Znenie nariadení (ES) č. 258/97, (ES) č. 1852/2001 a (ES) č. 1829/2003 a odporúčania 97/618/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické. Článok 3 Toto rozhodnutie nadobúda účinnosť […] pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody*. Článok 4 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie. V Bruseli […]. Za Spoločný výbor EHP predseda […] tajomníci Spoločného výboru EHP […] [1] Ú. v. ES L 43, 14.2.1997, s. 1. [2] Ú. v. ES L 253, 21.9.2001, s. 17. [3] Ú. v. ES L 253, 16.9.1997, s. 1. [4] Ú. v. EÚ L 268, 18.10.2003, s. 1. * [Ústavné požiadavky neboli oznámené.] [Ústavné požiadavky boli oznámené.]